જમ્મુ : ગઈકાલથી પડી રહેલા બરફને કારણે જમ્મુ-કાશ્મીરના લોકોને જીવન જરૂરી ચીજવસ્તુઓ મેળવવા માટે ભારે મુશ્કેલીનો સામનો કરવો પડી રહ્યો છે. ખાસ કરીને રાજૌરી જિલ્લામાં પરિસ્થિતિ વિકટ છે. બરફ વર્ષાને કારણે જમ્મુ-શ્રીનગર હાઈવે બંધ કરી દેવામાં આવ્યો છે અને અનેક વાહનો ફસાયા છે. વૈષ્ણોદેવી પાસે બરફવર્ષા થતાં દર્શનાર્થીઓ પણ મુશ્કેલીમાં મુકાયા છે. આગામી બે દિવસ દરમિયાન જમ્મુ અને કાશ્મીરમાં ભયાનક હિમપ્રપાતની ચેતવણી મોસમ વિભાગે આપી છે.